<classify> WABUNGE wameonesha kiu ya kuona Wakala wa Barabara za Vijijini na Mijini TARURA, ukiongezewa fedha kutoka asilimia 30 ya sasa hadi kufi kia asilimia 50, ili kuboresha mtandao wa barabara vijijini.Maoni hayo yalitolewa na wabunge kadhaa wakati wa kuchangia hotuba ya Bajeti ya Ofisi ya Rais, Tawala za Mikoa na Serikali za Mitaa Tamisemi na Utumishi na Utawala Bora kwa mwaka wa fedha 201920. Akichangia Mbunge wa Mpwapwa, George Lubeleje CCM aliishauri serikali kutatua changamoto ya fedha kwa Wakala hao na kuangalia uwezekano wa kuuongezea fedha kutoka asilimia 30 za sasa hadi kufikia asilimia 40 hasa kutokana na umuhimu wa barabara za vijiji katika kusafirisha mazao na abiria.Naishauri Tamisemi ili iangalie kuongeza fedha kwa ajili ya Wakala wa Barabara Vijijini na Mijini. Pia ziangalie barabara za Mpwapwa ni mbaya sana, alisema. Lubeleje pia aliishauri serikali kuangalia upya mfumo wa fedha za kodi kukusanywa na Mamlaka ya Mapato Tanzania TRA na kudai kuwa fedha hizo zimekuwa zikichelewa kurudishwa kwenye halmashauri jambo linalochelewesha utekelezaji wa miradi ya halmashauri.Halmashauri zina miradi, na fedha zinakuwa TRA mwaka mzima halafu baadaye ndio halmashauri ziweze kupata hizo fedha, nashauri Tamisemi, hili mliangalie upya angalau miezi sita halmashauri ziweze kupata mgawo wa fedha zao, alieleza. Naye, Mbunge wa Segerea, Bonnah Kamoli alisema Tarura ndio Wakala wenye mtandao mkubwa wa barabara upatao kilomita 130,000 ikiwa ni tofauti na Tanroads yenye kilomita 30,000 hivyo kuna haja kwa Tarura kuongezewa fedha. Naomba nishauri serikali waweze kubadili sheria ili watu wa Tarura waongezewe fedha, Dar es Salaam tuna matatizo makubwa ya barabara, ukiangalia jimbo la Segerea tuna barabara moja ya lami iko kata ya Kimanga, hivi sasa inajengwa kwa muda wa miaka minne kutokana na tatizo la bejati, alisisitiza.Alisema endapo Tarra wataendelea kutengewa asilimia 30 ya bajeti ni wazi kuwa wakala huyo atashindwa kutekeleza baadhi ya miradi. Kimoli pia alitaka kuwepo na mipango ya mapema kwa kuandaa miundombinu katika shule za umma ili kuendana na kasi ya ongezeko la wanafunzi. Pia pamoja na kuipongeza serikali kutoa Sh milioni 500 kwa kituo cha afya na aliomba serikali kujenga kituo cha afya kingine hasa kutokana na kuwa jimbo hilo lina wakazi zaidi ya milioni moja.Naye, Mbunge wa Muleba Kasikazini, Charles Mwijage CCM alisema tiba ya kuhakikisha barabara za vijijini zinajengwa ni kwa kuanzisha mfuko wa barabara ambao ndio utatumika kutengeneza mtandao wa barabara za vijijini. Mbunge wa Mufindi Kaskazini, Mahamoud Mgimwa CCM alisema wabunge wanaotoka vijijini wana matatizo makubwa ya barabara kuliko wale wa mjin.Alieleza kuwa fedha zinazopelekwa Tarura ni kidogo hivyo kupendekeza mgawo uwe asilimia 50-50 na kuwa isipofanywa hivyo watakwamisha namna ya kusafirisha malighafi na mazao ambayo kwa asilimia kubwa hutokea vijijini.Naye, Mbunge wa Viti Maalumu, Zainabu Mdolwa CUF, mbali na kutaka Tarura kuongezewa fedha, aliishauri serikali kupitia Wizara ya Tamisemi kuondoa tozo ya kuhifadhi maiti katika hospitali kwa sababu imekuwa kero kwa wananchi, Ikumbukwe kwamba marehemu huyo pia alikuwa analipa kodi serikalini kupitia kununua bidhaa mbalimbali akiwa hai, watoe tozo ya kuhifadhi maiti tunaona maeneo mengi waliondokewa na ndugu zao huchelewa kuchukua miili kutokana na kiwango kikubwa cha kulipa, alisema.  <topic>: kitaifa 